वाजपेयी के जन्मदिन पर हुआ कवि सम्मेलन
फालना. पूर्वप्रधानमंत्री अटल बिहारी वाजपेयी के जन्मदिन पर शुक्रवार को फालना में कवि सम्मेलन का आयोजन किया गया। कवि सम्मेलन में ऊर्जा राज्यमंत्री पुष्पेन्द्रसिंह राणावत ने अटल बिहारी वाजपेयी के जीवन पर प्रकाश डालते हुए कहा कि उनके प्रधानमंत्री बनने के समय कई जनोपयोगी योजनाएं शुरू की गई, जिसका आज भी लोगों को लाभ मिल रहा है। इनमें प्रधानमंत्री सड़क योजना, नदियों को जोड़ने की योजना के साथ कई योजनाएं शुरू की। इस अवसर पर कवियत्री डॉ कविता किरण को अभिनंदन पत्र ऊर्जा राज्यमंत्री पुष्पेन्द्रसिंह राणावत द्वारा प्रदान किया गया। डॉ किरण ने देश आेर विदेश में कई काव्य पाठ कर राजस्थान सहित फालना कस्बे का नाम रोशन किया। उन्होंने हिंदी फिल्मों में भी गीत लिखे। उनके द्वारा ग्यारह पुस्तिकाआें का प्रकाशन किया गया। कवि सम्मेलन में समाजसेवी करणसिंह नेतरा एवं कवियों ने उनकी प्रशंसा की।
कवि सम्मेलन में दिल्ली से आई कवियत्री अन्ना देहलवी ने सरस्वती वंदना कर कार्यक्रम की शुरूआत की। उसके बाद भीलवाडा के बलवंत बल्लू ने ‘‘अभावों में जीवन’’, ‘‘ हिंदू बनेगा’’ एवं अपनी अन्य हास्य रचनाआें से लोगों की वाहवाही लूटी। प्रतापगढ़ के कवि बुद्घिप्रकाश ने अपनी कवितों एवं पेरोडी से लोगों का मनोरंजन किया। मध्यप्रदेश के गौतपुरा के कवि पंकज प्रजापति ने अपनी कविताएं प्रस्तुत कर सबका मनमाेह लिया। लाफ्टर इण्डिया के सेमीफाइनलिस्ट सुनील ने रोचक कविताएं प्रस्तुत की। अन्ना देहलवी ने करूणरस, अशोक भाटी ने राष्ट्रीय भावना से आेतप्रोत एवं योगेंद्र शर्मा ने आेजस्वी कविताएं प्रस्तुत की। अंत में कवियत्री डॉ कविता किरण ने अपनी रचनाएं प्रस्तुत की।
hin_Deva hin_Deva hin_Deva